CELEX: C2004/228/56
Language: el
Date: 2004-09-11 00:00:00
Title: Υπόθεση C-293/04: Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 14ης Ιουνίου 2004, στην υπόθεση Beemsterboer Coldstore Services B.V. κατά Inspecteur der Belastingdienst — Douanedistrict Arnhem

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/27
            
         Αίτηση για την έκδοση προδικαστικής αποφάσεως που υπέβαλε το Gerechtshof te Amsterdam με απόφαση της 14ης Ιουνίου 2004, στην υπόθεση Beemsterboer Coldstore Services B.V. κατά Inspecteur der Belastingdienst — Douanedistrict Arnhem
   (Υπόθεση C-293/04)
   (2004/C 228/56)
   Με απόφαση της 14ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 9 Ιουλίου 2004, το Gerechtshof te Amsterdam, στο πλαίσιο της διαφοράς μεταξύ Beemsterboer Coldstore Services B.V. και Inspecteur der Belastingdienst — Douanedistrict Arnhem που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Μπορεί το νέο κείμενο του άρθρου 220 παράγραφος 2 στοιχείο β), του ΚΤΚ (1) να έχει εφαρμογή σε μια περίπτωση όπου η τελωνειακή οφειλή γεννήθηκε και η εκ των υστέρων καταβολή της ζητήθηκε πριν αρχίσει να ισχύει η διάταξη αυτή;
            
         
               2.
            
            
               Σε περίπτωση καταφατικής απαντήσεως στο ερώτημα Ι: είναι ένα πιστοποιητικό EUR. 1 (το οποίο δεν μπορεί να διαπιστωθεί ότι είναι όντως ανακριβές λόγω του ότι η καταγωγή των εμπορευμάτων για τα οποία αυτό εκδόθηκε δεν κατέστη δυνατό να επιβεβαιωθεί κατόπιν εκ των υστέρων ελέγχου, ενώ τα εμπορεύματα στερούνται ακριβώς γι' αυτόν τον λόγο της προτιμησιακής μεταχειρίσεως) «ανακριβές πιστοποιητικό» κατά την έννοια του νέου κειμένου του άρθρου 220 παράγραφος 2 στοιχείο β), του ΚΤΚ και, αν αυτό δεν συμβαίνει, μπορεί εντούτοις ο έχων έννομο συμφέρον να επικαλεσθεί λυσιτελώς τη διάταξη αυτή;
            
         
               3.
            
            
               Σε περίπτωση καταφατικής απαντήσεως στο ερώτημα ΙΙ: ποιος φέρει το βάρος αποδείξεως ότι το πιστοποιητικό στηρίζεται σε ανακριβή έκθεση των περιστατικών από τον εξαγωγέα και ποιος πρέπει να αποδείξει ότι οι αρχές που εξέδωσαν το πιστοποιητικό σαφώς γνώριζαν ή όφειλαν να γνωρίζουν ότι τα εμπορεύματα δεν μπορούσαν να τύχουν προτιμησιακής μεταχειρίσεως;
            
         
               4.
            
            
               Σε περίπτωση αρνητικής απαντήσεως στο ερώτημα Ι: μπορεί ο έχων έννομο συμφέρον να επικαλεσθεί λυσιτελώς το άρθρο 220 παράγραφος 2 στοιχείο β), του ΚΤΚ, όπως η διάταξη αυτή είχε μέχρι τις 19 Δεκεμβρίου 2000, σε μια κατάσταση όπου δεν μπορεί να διαπιστωθεί εκ των υστέρων ότι οι τελωνειακές αρχές, όταν εξέδωσαν ένα πιστοποιητικό EUR.1, δικαιολογημένα και σωστά το εξέδωσαν;
            
         
      (1)  EE L 311 της 12.12.2000, σ. 17.